open-index/open-wikipedia-markdown huggingface dataset:
Donjovilični živac

**Donjovilični** ili **mandibularni živac** () je jedna od završnih grana trigeminalnog nerva (pored oftalmičnog i gornjoviličnog živca). Spada u grupu mešovitih nerava, jer sadrži i motorna i senzitivna nervna vlakna.

Njegov motorni deo oživčava mastikatorne i iz njih izvedene mišiće (prednji trbuh dvotrbušnog mišića, milohioidni mišić, mišić zatezač bubne opne i mišić zatezač mekog nepca). Senzitivni deo oživčava kožu donjeg dela lica, slepoočne regije i spoljašnjeg ušnog kanala, sluzokožu prednje 2/3 jezika, podjezičnog predela, donje usne i obraza, kao i zube i desni donje vilice i jedan deo tvrde moždanice. Pored toga, donjovilični živac reguliše rad parotidne, podvilične i podjezične pljuvačne žlezde i prenosi utiske čula ukusa iz pečurkastih papila jezika u centralni nervni sistem.

Senzitivni deo živca polazi od prednje-donje ivice trigeminalnog gangliona, dok se njegov motorni koren provlači ispod gangliona i ujedinjuje sa prethodnim. Odatle se donjovilični živac pruža koso upolje i unapred, prelazi preko velikog krila klinaste kosti i napušta srednju lobanjsku jamu kroz ovalni otvor. Nakon toga, on dospeva u infratemporalnu jamu, pruža se naniže (iza spoljašnjeg krilastog mišića) i nakon 8–10&nbsp;mm se deli u svoje završne grane.

U infratemporalnoj jami se od živca odvaja njegova jedina bočna grana - moždanična grana () koja odlazi do srednje lobanjske jame i inerviše deo tvrde moždane opne. Osim toga, u infratemporalnoj jami nastaju i dve završne grane (prednja i zadnja), koje se ubrzo i same rasipaju na veći broj grana.

Od prednje završne grane se odvajaju:
* duboki slepoočni živci,
* obrazni živac i
* maseterični živac.

Od zadnje završne grane se odvajaju:
* unutrašnji krilasti živac,
* živac zatezača mekog nepca,
* živac zatezača bubne opne,
* ušno-slepoočni živac,
* donji zubni živac i
* jezični živac.

Donjoviličnom živcu su pridodata i dva vegetativna gangliona: otički i podvilični.

## Literatura
* Dr Slavoljub V. Jovanović, dr Nadežda A. Jeličić: "Anatomija čoveka – glava i vrat" ("Savremena administracija" Beograd 2000.)
Živac odvodilac

**Živac odvodilac** () je motorni kranijalni nerv, koji inerviše spoljašnji pravi mišić. Zajedno sa okulomotornim i trohlearnim živcem, on čini grupu „okulogirnih živaca“ koji inervišu mišiće pokretače očne jabučice.

Živac odvodilac polazi iz jedra u mostu i izlazi iz moždanog stabla na granici između mosta i produžene moždine (unutra u odnosu na facijalni živac). Odatle se prostire unapred, upolje i naviše (između mosta i klivusa), probija tvrdu moždanicu i ulazi u zadnji zid kavernoznog sinusa. Nakon toga, on prolazi kroz sam sinus, napušta srednju lobanjsku jamu i kroz gornju orbitalnu pukotinu ulazi u očnu duplju. Konačno, živac odvodilac ulazi u zadnji deo spoljašnjeg pravog mišića koga inerviše.

Povrede ovog živca su relativno česte zbog njegovog dugog puta kroz lobanju, a naročito tokom preloma u oblasti baze lobanje. Osim toga i pojedina oboljenja mogu negativno da utiču na njega: Gradenigov sindrom, tuberkuloza i sl.

## Literatura
* Dr Slavoljub V. Jovanović, dr Nadežda A. Jeličić: „Anatomija čoveka — glava i vrat“ („Savremena administracija“, Beograd, 2000) -}-
Vestibulokohlearni živac

**Tremno-pužni** ili **vestibulokohlearni živac** () je kranijalni nerv, koji je sastavljen iz dva korena (tremnog i pužnog). Oni su razdvojeni na perifernom i centralnom kraju, ali im je zajedničko stablo živca. Tremni koren prenosi utiske ravnoteže i orijentacije u prosturu, dok pužni koren prenosi zvučne signale u centralni nervni sistem.

## Stablo živca

Početak tremnog korena se nalazi u bipolarnim ćelijama tremnog gangliona (), dok pužni koren nastaje u Kortijevom spiralnom ganglionu () koji je smešten u opnastom pužu unutrašnjeg uha. Odavde se pružaju produžeci (aksoni) nervnih ćelija koji grade odgovarajuće korene, koji se spajaju na nivou dna unutrašnjeg ušnog kanala. Dalje se tremno-pužni živac pruža kroz ovaj kanal zajedno sa facijalnim i posrednim živcem, ulazi u moždano stablo u predelu postpontinske jame (na granici između mosta i produžene moždine) i završava se u odgovarajućim jedrima.

## Tremni koren

Tremni koren ili živac () se nakon prolaska kroz tremni ganglion deli u tri grane: utrikuloampularni, kesični i zadnji ampularni živac.

Utrikuloampularni živac () prolazi kroz otvore na zadnje-gornjem kvadrantu dna unutrašnjeg ušnog kanala i ulazi u trem unutrašnjeg uha gde se deli na tri grančice: živac mešinice () koji inerviše mrlju mešinice unutrašnjeg uha, prednji ampularni () i spoljašnji ampularni živac ().

Kesični živac () prolazi kroz otvore na zadnje-donjem kvadrantu dna unutrašnjeg ušnog kanala i ulazi takođe u trem unutrašnjeg uha gde inerviše mrlju kesice unutrašnjeg uha.

Zadnji ampularni živac () prolazi kroz poseban otvor i oživčava ampularni greben zadnje opnaste ampule unutrašnjeg uha.

## Pužni koren

Pužni koren ili živac () prolazi kroz otvore na prednje-donjem kvadrantu dna unutrašnjeg ušnog kanala i putem uzdužnih kanala stožera (modiolusa) dospeva do Kortijevog spiralnog gangliona. Posle prolaska kroz njega, vlakna idu do Kortijevog spiralnog organa (), koji je osposobljen za primanje zvučnih utisaka.

## Literatura

* Dr Slavoljub V. Jovanović, dr Nadežda A. Jeličić: "Anatomija čoveka – glava i vrat" ("Savremena administracija" Beograd 2000.)
Glosofaringealni živac

**Jezično-ždrelni** ili **glosofaringealni živac** () je kranijalni nerv koji sadrži motorna, senzitivna i parasimpatička vlakna.

Motorna vlakna polaze iz jedra u produženoj moždini, koje je zajedničko za jezično-ždrelni, vagusni i pomoćni živac. Ona učestvuju u inervaciji muskulature mekog nepca i ždrela. Senzitivna vlakna potiču iz pseudounipolarnih ćelija gornjeg i donjeg gangliona koji su pridodati ovom živcu, a završavaju se u jedrima u produženoj moždini. Ona oživčavaju sluzokožu zadnje trećine jezika, mekog nepca, ždrela, nepčanog krajnika i srednjeg uha i prenose utiske čula ukusa iz opšančenih i listastih papila jezika u centralni nervni sistem. Parasimpatička vlakna polaze iz donjeg pljuvačnog jedra u produženoj moždini i inervišu parotidnu pljuvačnu žlezdu.

Inervaciona oblast jezično-ždrelnog živca je blisko povezana sa granama živca lutaoca i pomoćnog živca i oni kontrolišu vitalne funkcije organizma: krvni pritisak, rad srca, disanje, gutanje, povraćanje itd.

## Put živca
Živac izlazi iz moždanog stabla kroz zadnji bočni žleb produžene moždine. Nakon toga prostire se unapred i upolje (zajedno sa -{X}- i -{XI}- kranijalnim nervom), prolazi kroz jugularni otvor i napušta lobanjsku duplju. Zatim se spušta niz retrostiloidni prostor (paralelno sa -{X}-, -{XI}- i -{XII}- kranijalnim živcem), skreće i pruža se unapred i naniže, prolazi između stilofaringealnog i stiloglosnog mišića i ulazi ispod sluzokože korena jezika gde se deli u svoje završne grane.

## Bočne grane
Jezično-ždrelni živac ima pet bočnih grana (bubni živac, grana karotidnog sinusa, ždrelne grane, grana za stilofaringealni mišić i krajnične grane) i pored toga gradi anastamoze sa facijalnim nervom, vagusom i simpatikusom.

Bubni živac () je parasimpatička grana koja nosi vlakna za inervaciju parotidne žlezde. Vlakna idu preko bubnog spleta i malog petroznog živca u otički ganglion i potom preko ušno-slepoočnog živca u parotidnu žlezdu.

Grana karotidnog sinusa () sadrži ushodna viscerosenzitivna vlakna koja polaze iz karotidnog sinusa i klubeta, a koja u slučaju povišenog krvnog pritiska šalju odgovarajuće signale ka vazomotornom centru u produženoj moždini.

Ždrelne grane () se prostiru prema ždrelu i sa istoimenim granama živca lutaoca i grkljansko-ždrelnim granama formiraju ždrelni splet (), koji inervišu muskulaturu mekog nepca i ždrela i sluznicu ždrela.

Grana za stilofaringealni mišić () oživčava stilofaringealni mišić.

Krajnične grane () inervišu sluznicu ždrelnog suženja i odgovarajući nepčani krajnik.

## Završne grane
Završne grane jezično-ždrelnog živca su mnogobrojne jezične grane () koje nastaju u predelu korena jezika, a inervišu njegovu sluzokožu i prenose utiske čula ukusa iz opšančenih i listastih papila jezika u centralni nervni sistem.

## Literatura
* Dr Slavoljub V. Jovanović, dr Nadežda A. Jeličić: "Anatomija čoveka – glava i vrat" ("Savremena administracija" Beograd 2000.)
Podjezični živac

**Podjezični** ili **hipoglosni živac** () je kranijalni živac, koji inerviše muskulaturu jezika i geniohioidni mišić.

Živac polazi iz motornog jedra () produžene moždine u vidu 10-12 korenova, koji izlaze kroz njen prednji bočni žleb. Nakon toga korenovi se prostiru upolje i unapred i ulaze u hipoglosni kanal, gde se spajaju u jedno nervno stablo. Posle izlaska iz lobanjske duplje, živac ulazi u retrostiloidni deo laterofaringealnog prostora i spušta se duž spoljašnje strane unutrašnje i spoljašnje karotidne arterije. U visini početnog dela potiljačne arterije, on skreće horizontalno unapred prema jeziku. Pošto prođe kroz pukotinu između hioglosnog i milohioidnog mišića, pomoćni živac dolazi u podjezični predeo i deli se u svoje završne jezične grane.

Jezične grane () inervišu mišiće jezika i geniohioidni mišić. Pri jednostranoj paralizi nerva dolazi do otežanih pokreta jezika, dok je pri obostranoj paralizi on u potpunosti nepokretan i otežani su govor i žvakanje.

## Literatura

* Dr Slavoljub V. Jovanović, dr Nadežda A. Jeličić: "Anatomija čoveka – glava i vrat" ("Savremena administracija" Beograd 2000.)
Moždani živci

**Moždani** ili **lobanjski živci** () su deo perifernog nervnog sistema, a čine ih grupe motornih, senzitivnih i mešovitih nervnih vlakana koji inervišu mišiće i žlezde. Nazivaju se lobanjskim ili kranijalnim nervima jer izlaze iz mozga (tačnije moždanog stabla) i napuštaju lobanjsku duplju kroz koštane otvore, kanale i pukotine. Postoji trinaest parova ovih živaca, koji se označavaju nulom i rimskim brojevima (od I do XII). Njihovi nazivi su odraz opšte distribucije i funkcije.

*Motorni lobanjski živci* (III, IV, VI, XI i XII) polaze od motornih jedara u moždanom stablu i sprovode nadražaje (signale) ka poprečno-prugastim mišićima na periferiji. Njihova vlakna čine dugi aksonski produžeci ili neuriti nervih ćelija. *Senzitivni* ili *čulni lobanjski živci* (0, I, II i VIII) prenose informacije u suprotnom smeru, odnosno od čulnih organa na periferiji do gangliona. Odatle polaze postganglijska vlakna koja se završavaju u odgovarajućem moždanom centru, tj. u senzitivnim jedrima moždanog stabla. Treću skupinu čine *mešoviti živci* (V, VII, IX i X) koji sadrže i motorna i senzitivna nervna vlakna. Pojedini kranijalni nervi (III, VII, IX i X) sadrže i parasimpatička vlakna koja pripadaju autonomnom nervnom sistemu, a služe za inervaciju glatke muskulature i žlezda.

Nervna vlakna kranijalnih živaca su podeljena u pet funkcionalnih grupa:
* *opšti somatski eferentni aksoni* koji inervišu poprečno-prugaste mišiće koji nisu nastali od embrionalnih faringealnih lukova,
* *specijalni visceralni eferentni aksoni* koji inervišu poprečno-prugaste mišiće koji su nastali od faringealnih lukova,
* *opšta visceralna aferentna vlakna* koja donose čulne informacije iz visceralnih organa,
* *opšta somatska aferentna vlakna* koja donose čulne informacije iz kože i sluzokožnih membrana i
* *specijalna somatska* i *visceralna aferentna vlakna* koja prenose posebne čulne informacije, kao što su miris, ukus, vid, sluh i ravnoteža.

## Literatura
* Dr Slavoljub V. Jovanović, dr Nadežda A. Jeličić: "Anatomija čoveka – glava i vrat" ("Savremena administracija" Beograd 2000.) 
* Marušić A: "Anatomija čovjeka", Medicinska naklada 2002.
* Moore K, Clinically Oriented Anatomy, Lippincott Williams & Wilkins, 2005.

## Vanjske veze

* Cranial nerve video (Brainfacts.org)
* 3,73,7 Ocular motor system & control (Neuroscience online textbook)
* Yale Cranial nerve review  (Yale Center for Advanced Instructional Media)
* Cranial nerves review  (BIO 201 fall 1997 Gateway Community College)
* Cranial nerve animations (University of Liverpool Veterinary School).
59. pr. n. e.

__NOTOC__
Godina **59. pne.** je bila godina predjulijanskog rimskog kalendara. U svoje vrijeme je bila poznata kao **Godina konzulstva Cezara i Bibula** illi, nešto rjeđe, **godina 695. ''[[Ab urbe condita]]***. Izraz 59. pne. (prije Krista) se za ovu godinu počeo koristiti u ranom srednjem vijeku, kada je [[kalendarska era]] [[Anno Domini]] u Evropi postala uvriježena metoda za imenovanje godina.





== Događaji ==

* U [[Rim]]u uspostavljen neformalni savez trojice vodećih političara: [[Julije Cezar|Cezara]], [[Pompej]]a i [[Marko Licinije Kras|Krasa]], poznat kao [[Prvi trijumvirat]] (ili [[60. pne.]]).
* [[Rimska Republika|Rimskom Republikom]] formalno upravljaju [[konzul]]i [[Julije Cezar|Gaj Julije Cezar]] i [[Marcus Calpurnius Bibulus|Marko Kalpurnije Bibul]]. Bibul se, nakon što je zbog stalnog protivljenja i opstrukcije Cezarovih zakonskih prijedloga verbalno i fizički napadan od njegovih pristaša, povlači kako bi se "savjetovao s nebesima", ostavivši Cezara da vlada sam, pa Rimljani u šali taj period nazivaju "konzulstvo Julija i Cezara".
* Cezar počinje redovno objavljivati bilten pod nazivom *Acta Diurna'' (doslovno: "Dnevne novosti"), a koji se smatra prvim dnevnim novinama u historiji. U njima se objavljuju službeni ukazi i iumenovanja, ali i rođenja, smrti i brakovi, pa i sportski rezultati, uključujući gladijatorske borbe i utrke dvokolica.
* Cezar se ženi za svoju treću i posljednju suprugu - Kalpurniju.
* Rimljani osnivaju koloniju pod nazivom Florencija (Florentia), danas poznatu kao Firenca.

## Rođenja
* Livije, rimski historičar
* Ptolemej XIV, egipatski faraon (ili 60. pne.) (u. 44. pne.)

## Smrti
* Princ He od Changyija, bivši kineski car iz dinastije Han
* Gaj Oktavije, rimski političar i otac Oktavijana (r. cca. 100. pne.)
Utrke dvokolica

**Trke dvokolica** (, ) je bio jedan od najpopularnijih antičkih sportova koji se prakticirao u grčkom, rimskom i, kasnije, bizanstkom svijetu. Utrke dvokolica su često bile opasne i za vozače i za konje koji bi se nerijetko ozlijedili ili čak poginuli, ali su među publikom izazivale snažno uzbuđenje i oduševljenje. Na drevnim Olimpijskim, kao i drugim panhelenskim igrama, taj je sport bio jedan od najvažnijih konjičkih događaja.

U rimsko doba su taj sport prakticirali timovi iza kojih su stajali financijski pokrovitelji, a koji su se često nastojali izboriti za što vještije vozače. Ti su timovi s vremenom postajali predmetom identifikacije među raznim grupama gledatelja, pa se upravo kod utrka dvokolica bilježe prvi slučajevi navijačkog nasilja. Ti su sukobi s vremenom dobijali i političku notu, odnosno sa trkališta su se prebacivali na ulice. Zbog toga su rimski, a kasnije i bizantski carevi nastojali preuzeti kontrolu nad timovima te imenovali posebne funkcionare za njihov nadzor.

Sport je na Zapadu izgubio svoju popularnost nakon pada Zapadnog Carstva, ali se nekoliko vijekova održao u Bizantskom Carstvu, zajedno s tradicionalnim suparništvom navijačkih grupa, i njihovim uticajem na dnevnu politiku. Ta su suparništva eskalirala u Nikinim neredima, nakon kojih je i na Istoku sport počeo gubiti popularnost.

## Vanjske veze

* BBC - h2g2 - Chariot Racing. BBC - bbc.co.uk homepage - Home of the BBC on the Internet: The Hitchhiker's Guide to the Galaxy.
* Byzantine Chariot racing.  Formula 1|Chariot Racing.
* Chariot Races. United Nations of Roma Victrix (UNRV) History - Roman Empire.
* Chariot Racing.  VRoma: A Virtual Community for Teaching and Learning Classics.
* The Games: Chariot Racing.  The Roman Empire.
* Greek Chariot Racing.  Formula 1|Chariot Racing.
* Roman Army and Chariot Racing.  The Roman Army and Chariot Experience (RACE) Jerash Jordan.
* Roman Chariot Racing.  Formula 1|Chariot Racing.
* Some Observations on Roman Chariot-Racing  by Peter Donnelly.
Princ He od Changyija

**Princ He od Changyija** (), ? - 59. pne.) bio je car Kine dinastije Han poznat po tome što mu je vladavina trajala samo 27 dana. Njega je godine 74. pne. na prijestolje doveo, a nedugo potom svrgnuo znameniti kineski državnik Huo Guang. Poslije svog svrgnuća je bio izbrisan sa službenog popisa careva. Osobno ime mu je bilo Liu He (劉賀, liú hè) a svoju eru je imenovao *Yuanping* (元平 py. yúan píng). Često se navodi pod imenom **Markiz od Haihuna** (; doslovno "Markiz pomorske nesposobnosti"), što je titula stvorena posebno za njega godine 63. pne. Nakon svrgavanja je živio u Changyiju, svojoj rodnoj oblasti, bez ikakve titule.

## Reference
* *[[Knjiga Hana]]*, vol. 63.
* *[[Zizhi Tongjian]]*, vol. 24.
Pomoćni živac

**Pomoćni živac** () je kranijalni živac koji inerviše sternokleidomastoidni i trapezasti mišić, a pored toga daje granu koja ulazi u sastav živca lutaoca i inerviše muskulaturu mekog nepca, ždrela i grkljana. Živac nastaje spajanjem lobanjskih i kičmenih korenova.

Lobanjski korenovi izlaze iz moždanog stabla kroz zadnji bočni žleb produžene moždine, dok kičmeni korenovi polaze iz bočne vrpce gornjeg dela kičmene moždine. Kičmeni korenovi se pružaju naviše kroz kičmeni kanal, ulaze u lobanju kroz veliki potiljačni otvor i spajaju se sa lobanjskim korenovima obrazujući pomoćni živac. Živac odlazi unapred i upolje i napušta lobanjsku duplju kroz jugularni otvor i ulazi u laterofaringealni prostor. U njegovom gornjem delu se deli na svoje završne grane.

## Završne grane

Završne grane pomoćnog živca su: spoljašnja i unutrašnja grana.

Spoljašnja grana () se prostire iz laterofaringealnog prostora upolje i naniže i ulazi u sternokleidomastoidni mišić. U njemu se grana spaja sa drugim i trećim vratnim živcem i nakon što izađe iz ovog mišića ulazi u trapezasti mišić. U njemu se spoljašnja grana ponovo anastomozuje sa trećim i četvrtim vratnim živcem.

Unutrašnja grana () se posle kraćeg puta priključuje vagusu i donosi motorna vlakna za njegove ždrelne grane, gornji i povratni grkljanski živac za inervaciju poprečno-prugaste muskulature mekog nepca, ždrela i grkljana.

## Literatura

* Dr Slavoljub V. Jovanović, dr Nadežda A. Jeličić: "Anatomija čoveka – glava i vrat" ("Savremena administracija" Beograd 2000.)
Calpurnia

**Calpurnia** (fonetski: Kalpurnija) se može odnositi na:

U **drevnom Rimu**:
* Gens Calpurnia, plemićka porodica
** Calpurnia Pisonis, treća i posljednja supruga Julija Cezara
** Calpurnia, treća i posljednja supruga Plinija Mlađeg i unuka Kalpurna Fabata
* Lex Acilia Calpurnia (67. pne.), rimski zakon protiv političke korupcije
* Lex Calpurnia (149. pne.), zakon kojim je ustanovljen trajni sud protiv političke iznude

U **nauci**:
* Calpurnia (genus), rod grmova i drveća u poorodici Fabaceae, karakterističan za jug Afrike
* 2542 Calpurnia, asteroid koga je 11. februara 1980. otkrio E. Bowell

**Ostalo**:
* Calpernia Addams, američki transrodni pisac i aktivist
* Calpurnia, fiktivni lik kuharice i sobarice u *[[To Kill a Mockingbird]]*
Pešta

**Pešta** (mađarski: *Pest*, slovački: *Pešť*) bila je grad u Mađarskoj, koji se širenjem 1873. spojio s Budimom pa je tako nastala Budimpešta. Pešta se nalazila istočno od Budima, na lijevoj obali rijeke Dunav, koja je razdvajala ta dva grada.

Površinski Pešta je dala dvije trećine Budimpešte. Mostovi koji danas spajaju Budim i Peštu spadaju u najljepše mostove u Evropi.

Pešta je stoljećima bila i politički i kulturni centar Mađarske. Također Pešta je bila glavni grad Ugarske (Mađarske).
Clip show

**Clip show** (što na engleskom doslovno znači "predstava inserata") naziv je za epizodu, u pravilu igrane, televizijske serije koja se u najvećem dijelu ili u potpunosti sastoji od dijelova, tj. inserata ranije snimljenih ili prikazanih epizoda.

Takve epizode obično dolaze u dva oblika. Jedan od njih je posebna vrsta specijalne, odnosno neglumljene (dokumentarne) epizode u kojoj autori, producenti, glumci ili sa serijom na neki način povezane ličnosti komentiraju seriju ili neke njene aspekte, ilustrirajući svoja zapažanja insertima iz ranijih epizoda.

Drugi, i mnogo češći, oblik *clip showa* koristi okvirni zaplet u obliku određene situacije ili krize (ponovni susret obitelji, suđenje, pogreb i sl.) koji protagonistima daje priliku da se prisjećaju ranijih doživljaja.

*Clip show* epizode prvim decenijama postojanja televizije bile su daleko češće nego danas, i to prije svega zato što je sve do pojave videorekordera i zbog relativno malenog broja TV-kanala bilo malo mogućnosti da se gledatelji koji su propustili ranije epizode upoznaju s likovima i najvažnijim događajima u TV-seriji. *Clip show* epizode su i iz tih razloga često bile i daleko gledanije od "redovnih" epizoda.

Drugi važan razlog za *clip show* epizode je mogućnost producentima da, suočeni s prekoračenjem budžeta i rokova za snimanje i emitiranje epizoda, izbjegnu probleme "elegantnim" i jeftinim recikliranjem ranije snimljenog materijala.

Zbog toga, kao i daleko širih opcija za gledanje ranijih epizoda na alternativnim kanalima, DVD-ovima i raznim internet-servisima, danas publika i kritika na *clip show* epizode gleda s daleko manje simpatija.
Kalpurnija Pizonis

**Kalpurnija Pizonis** (*Calpurnia Pisonis*, 1. vijek pne.) bila je rimska plemkinja iz doba kasne Rimska Republike, najpoznatija kao treća i posljednja supruga, odnosno udovica Julija Cezara.

Bila je kći političara Lucija Kalpurnija Pizona Cezonina. Cezar se za nju oženio godine 59. pne. nedugo nakon razvoda od Pompeje, kompromitirane prilikom skrnavljenja svetkovine Bona Dee. Historičari drže da je u pitanju politički brak, odnosno da je njime Cezar htio steći saveznika koji će zastupati njegove interese dok se bori u galskim ratovima. Brak se održao, iako se Cezonin za vrijeme građanskog rata distancirao od Cezara i nije krio pro-pompejske simpatije. U njemu nije bilo djece.

Kada je 15. marta 44. pne. Cezar ubijen, Kalpurnija je njegove najvažnije dokumente, uključujući oporuku, predala Marku Antoniju, omogućivši mu da konsolidira redove cezarovske stranke. Historijska tradicija, na koju se pozivaju neki antički izvori, tvrdi da je Kalpurnija imala vizije o tome da će joj muž biti ubijen te ga bez uspjeha pokušala upozoriti na predstojeći atentat. Također je pokušala nagovoriti Decima Junija Bruta Albina da Senatu poruči da se raziđe zbog Cezarove navodne bolesti, ali se Cezar pojavio prije Albinovog dolaska.

Nakon Cezarove smrti se nikada nije udavala.

Njen mlađi brat Lucije Kornelije Pizon je postao važan funkcionar i čovjek od povjerenja careva Augusta i Tiberija.

## U popularnoj kulturi
S obzirom da je atentat na Julija Cezara inspirirao brojne umjetnike i književnike, Kalpurnija se pojavljuje kao lik u brojnim umjetničkim djelima. Među njima je vjerojatno najpoznatija Shakespeareova tragedija *[[Julije Cezar (Shakespeare)|Julije Cezar]]*; u njenoj filmskoj adaptaciji iz 1953. godine je lik Kalpurnije tumačila Greer Garson.

U za Shakespearea nevezanim filmovima i TV-serijama na temu Cezara se ističu sljedeći portreti:
* američka glumica Gertrude Michael u De Milleovom filmu *[[Cleopatra (1934 film)|Cleopatra]]* iz 1934. godine;
* britanska glumica Joan Sims u parodijskom filmu *[[Carry On Cleo]]* iz 1964. godine;
* italijanska glumica Valeria Golino u mini-seriji *[[Julius Caesar (mini-serija)|Julije Cezar]]* iz 2002. godine;
* britanska glumica Haydn Gwynne u TV-seriji *[[Rome (TV serija)|Stari Rim]]* iz 2005. godine.

## Reference
Marko Kalpurnije Bibul

**Marko Kalpurnije Bibul** (*Marcus Calpurnius Bibulus*, ? - 48. pne.) bio je rimski političar iz doba kasne Republike, poznat kao konzulski kolega, ali i jedan od najljućih neprijatelja Julija Cezara.

Bibul je bio oženjen za Porciju, kćer Katona Mlađeg, vođe optimata u Senatu, te se priključio njegovoj stranci. Godine 60. pne. je izabran za konzula zajedno sa Julijem Cezarom, koji je pripadao stranci populara i iza koga je stajao moćni Prvi trijumvirat. Kada su godine 59. pne. preuzeli dužnost, među njima je odmah došlo do sukoba. Njegov pokušaj da vetom spriječi podjelu zemlje u Kampaniji Pompejevim veteranima je doveo do verbalnih i fizičkih napada od strane Pompejevih i Cezarovih pristaša. Bibul je bio prisiljen ostatak mandata provesti u vlastitoj kući, navodno da bi "proučavao nebeska znamenja"; u stvarnosti je Cezar vladao sam, a Rimljani u šali govorili da se godina 59. pne. umjesto "godine konzulstva Cezara i Bibula" treba zvati "godina konzulstva Julija i Cezara".

Bibul je ponovno stekao uticaj kada se 53. pne. raspao Trijumvirat, a Cezar i Pompej postali suparnici. Nakon nereda izazvanih ubistvom popularskog vođe Klodija, Bibul je pomogao Pompeju da godine 52. pne. preuzme konzulstvo bez kolege. Godine 51. pne. imenovan je guvernerom Sirije, ali je izazvao nezadovoljstvo među tadašnjim trupama preuzevši za sebe zasluge za pobjedu izvojevanu prije vlastitog dolaska samu provinciju.

Kada je izbio građanski rat, Bibul je ostao vjerni Pompejev sljedbenik. Godine 48. pne. je sa svojom flotom na Jadranu razbio Cezarovu , odsjekavši Cezarovu vojsku na Balkanu od logističke baze u Italiji, iako to niej spriječilo Cezara da odnese pobjedu kod Farsala. Bibul je umro iste godine.

Prije nego što se oženio za Porciju, Bibul je bio oženjen s historiji nepoznatom Rimljankom, s kojom je imao tri sina. Dva sina su ubijena u Egiptu od strane pristaša Aulus Gabinius|Aula Gabinija, a treći je kasnije postao carski funkcionar Lucije Kalpurnije Bibul.
Phoebe Halliwell

**Fibi Halivel** (engl. Phoebe Halliwell) je izmišljeni lik američke televizijske serije "Čari", producentske kuće WB. Njen lik tumači Alisa Milano, koja se u seriji pojavljuje u 178 epizoda, što je posle Holi Mari Koums svrstava na drugo mesto najzastupljenijih glumica u seriji. U nekoliko navrata lik Fibi tumače i Samanta Goldstin i Lori Rom. Prvobitno je Fibi bila najmlađa od tri sestre. Međutim, ubrzo posle smrti najstarije Pru, a potom i otkrivanja nove sestre (Pejdž), postaje srednja čarobnica. Fibi se udaje tri puta i to: za Kola Tarnera, potom za Deksa Losona i na kraju za Kopa.

AOL je proglasio Alisu Milano za sedmu najuticajniju vešticu u istoriji televizije.

## Biografija

Fibi je rođena kao najmlađe dete u porodici Halivel i to u porodičnoj kući u ulici Prekot 1329 u San Francisku. Njezini roditelji bili su majka veštica Patriša Halivel i otac smrtnik Viktor Benet. Ima dve starije sestre, Pru i Pajper. Tokom rođenja data joj je moć gledanja u budućnost i prošlost, a kasnije je ovladala i levitacijom. Iako neozbiljna, romantična i veoma emotivna, Fibi je inteligentna devojka koja je bila odlična učenica. Jednom je čak osvojila nagradu za učenicu meseca. Pru joj je često prigovarala zbog neodgovornosti i često se sa njom prepirala, pogotovo nakon što ju je proglasila krivom za raskid sa svojim verenikom, kojeg je Fibi navodno zavodila. Jednom je Fibi uhvaćena u sitnoj krađi u prodavnici, što je razočaralo njene sestre i baku sa kojom su živele. Saznanje da su veštice i iznenadna smrt njihove bake, Penelope Halivel, poboljšalo je sestrinske odnose.

## Fibin veštičji život

Šest meseci nakon bakine smrti Fibi se vratila u San Francisko da stanuje zajedno sa sestrama u porodičnoj kući. U početku Pru nije bila nimalo ljubazna prema njoj. Nedugo zatim, Fibi je na tavanu našla "Knjigu senki" i izrekla čaroliju kojom je neočekivano prizvala moći sebi i sestrama. Tada su saznale da su veštice i koji je njihov zadatak. Ona je dobila moć predviđanja. U početku je bila razočarana, jer joj te moći ne povećavaju borbene sposobnosti u okršajima sa zlim silama, ali je kasnije shvatila da su i njene moći korisne. Moć levitacije koju je stekla prvobitno nije mogla kontrolisati, ali je vremenom i nju svladala.

Fibi je od svih sestara najtalentovanija za pisanje čarolija. Ona je napisala čaroliju koja je uništila Izvor. Na sahrani svoje sestre Pru, Fibi je upoznala Pejdž Metjuz za koju se kasnije ispostavilo da je njena polusestra. Fibi je često ona koja prva otkrije neku činjenicu, kao što je na primer prva otkrila da su veštice. Takođe, prva je otkrila da je Leo belosvitac, ali on ju je zamolio da to nikome ne kaže. Moć predviđanja je vešticama bila od značajne koristi, a Fibi je ubrzo naučila i kako da prizove i vizije iz prošlosti.

Tokom svog veštičijeg života, nekoliko puta bila je preobražena nesrećnim slučajem u drugo biće.
Jelly Roll Morton

**Dželi Rol Morton** (Jelly Roll Morton) pravo ime mu je **Ferdinand Džozef la Ment** (Ferdinand Joseph La Menthe) (rođ. Nju Orleans, 20. oktobra 1890. - umro Los Anđeles, 10. juni 1941) je američki pijanista i kompozitor džez muzike.

Ubraja se među vodeće ličnosti iz prve faze džeza (Nju Orleans stil). Osnovao je i vodio Red Hot Peppers orkestar sa kojim je 1923. napravio prve snimke. Svojim kompozicijama Jelly Roll Blues, Black Bottom Stomp i interpretacijama, u kojim povezuje regtajm sa bluzom, je bitno doprineo razvoju pijanističkog džez-stila.

Početkom 1930-ih njegovu slava polako prolazi pojavom Luisa Armstronga i drugih inovatora na području džeza.

## Kompozicije
Neke od Mortonovih pjesama (navedene po abecedi):

* "Big Foot Ham" (a.k.a. "Ham & Eggs")
* "Black Bottom Stomp"
* "Burnin' the Iceberg"
* "The Crave"
* "Creepy Feeling"
* "Doctor Jazz Stomp"
* "The Dirty Dozen"
* "Fickle Fay Creep"
* "Finger Buster"
* "Freakish"
* "Frog-I-More Rag"
* "Ganjam"
* "Good Old New York"
* "Grandpa's Spells"
* "Jungle Blues"
* "Kansas City Stomp"
* "London Blues"
* "Mama Nita"
* "Milenberg Joys"
* "Mint Julep"
* "My Home Is in a Southern Town"
* "New Orleans Bump"
* "Pacific Rag"
* "The Pearls"
* "Pep"
* "Pontchartrain"
* "Red Hot Pepper"
* "Shreveport Stomp"
* "Sidewalk Blues"
* "Stratford Hunch"
* "Sweet Substitute"
* "Tank Town Bump"
* "Turtle Twist"
* "The Crave"
* "Why?"
* "Wolverine Blues"

## Vanjske veze

* Ferd 'Jelly Roll' Morton 
* Genealogy of Jelly Roll Morton 
* Ferd Joseph Morton WWI Draft Registration Card and essay 
* Jelly Roll Morton on RedHotJazz.com ; biography with audio files of many of Morton's historic recordings
* ''Mister Jelly Roll'', complete 1950 book by Alan Lomax; chronicles the early days of jazz and one of its main developers
* 
*
If You Were the Only Girl (in the World)

"**If You Were the Only Girl (In the World)**" je popularna britanska pjesma originalno izdana 1916. godine. Muziku za nju je napisao Nat D. Ayer a tekst Clifford Gray.

Prvi put je izvedena godine 1916. godine u Londonu u okviru mjuzikla/muzičke revije *[[The Bing Boys Are Here]]*, pri čemu su je kao duet pjevali George Robey kao Lucius Bing i Violet Loraine kao Emma. Tekst pjesme, u kojoj se spominje Eden u kome bi dvoje ljubavnika živjelo sami je pogodio osjećaje publike kojima je trebala eskapistička zabava, odnosno alternativa surovoj stvarnosti prvog svjetskog rata.

Kasnije je postala pop standard|standardni dio pop repertoara, a izvodili su je, između ostalih, i Doris Day i Barbra Streisand.

## Vanjske veze
* "If You Were the Only Girl (in the World)" sung by Loraine and Robey, 1916 (mp3)
Lista praznika po državi

**Lista [[praznik]]a po [[država|državi]]**.

## Afganistan

## Albanija

## Alžir

## Andora

## Angola

## Antigva i Barbuda

## Argentina

## Armenija

## Australija

### Božićni otok

### Norfolk

## Austrija

## Azerbajdžan

## Bahami

## Bahrein

## Bangladeš

## Barbados

## Belgija

## Belize

## Benin

## Bermudski otoci

## Bjelorusija

## Bolivija

## Bosna i Hercegovina

## Brazil

## Brunej

## Bugarska

## Burkina Faso

## Burma

## Burundi

## Butan

## Cipar

### Sjeverni Cipar

## Cookovi otoci

## Crna Gora

## Čad

## Češka

## Čile

## Danska

## Dominika

## Dominikanska Republika

## Džibuti

## Egipat

## Ekvador

## Eritreja

## Estonija

## Etiopija

## Evropska unija

## Fidži

## Filipini

## Finska

### Åland

## Francuska

## Gabon

## Gambija

## Gana

## Grčka

## Grenland

## Gruzija

## Gvajana

## Gvatemala

## Gvineja

## Haiti

## Honduras

## Hong Kong

## Hrvatska

## Indija

## Indonezija

## Irak

## Iran

## Irska

## Island

## Istočni Timor

## Italija

## Izrael

## Jamajka

## Japan

## Jordan

## Jemen

## Jugoslavija

## Južna Afrika

## Južni Sudan

## Kambodža

## Kamerun

## Kanada

## Kapverdski Otoci

## Katar

## Kazahstan

## Kenija

## Kina

## Kirgistan

## Kiribati

## Kolumbija

## Komori

## Kongo, Demokratska Republika

## Kongo, Republika

## Koreja, Južna

## Koreja, Sjeverna

## Kosovo

## Kostarika

## Kuba

## Kuvajt

## Laos

## Latvija

## Libanon

## Liberija

## Libija

## Lihtenštajn

## Litva

## Luksemburg

## Macao

## Madagaskar

## Mađarska

## Makedonija

## Malavi

## Malezija

### Sabah i Sarawak

## Mali

## Malta

## Maroko

## Maršalovi Otoci

## Mauricijus

## Meksiko

## Mikronezija

## Mjanmar

## Moldavija

## Monako

## Mongolija

## Mozambik

## Namibija

## Nauru

## Nepal

## Niger

## Nigerija

## Nikaragva

## Nizozemska

## Norveška

## Novi Zeland

## Njemačka

## Obala Bjelokosti

## Oman

## Pakistan

## Palau

## Palestina

## Panama

## Papua Nova Gvineja

## Paragvaj

## Peru

## Poljska

## Portugal

## Pridnjestrovlje

## Rodezija

## Ruanda

## Rumunjska

## Rusija

## Salvador

## Samoa

## San Marino

## San Tome i Prinsipe

## Saudijska Arabija

## Singapur

## Sirija

## Sjedinjene Američke Države

### Aljaska

### Američki Djevičanski otoci

### Portoriko

## Slovačka

## Slovenija

## Solomonski Otoci

## Somalija

## Somaliland

## Sovjetski Savez

## Srbija

## Srednjoafrička Republika

## Sudan

## Surinam

## Španjolska

## Šri Lanka

## Švedska

## Švicarska

## Tadžikistan

## Tajland

## Tanzanija

## Tibet

## Togo

## Tonga

## Trinidad i Tobago

## Tunis

## Turkmenistan

## Turska

## Tuvalu

## Uganda

## Ujedinjeni Arapski Emirati

## Ujedinjeno Kraljevstvo

### Anguilla

### Britanski Djevičanski otoci

### Falkland

### Gibraltar

### Kanalski otoci

### Man

### Sveta Helena, Ascension i Tristan da Cunha

## Ukrajina

## Urugvaj

## Uzbekistan

## Vatikan

## Venezuela

## Vijetnam

## Zambija

## Zimbabve

## Povezano

* praznici

## Izvori

## Vanjske veze
Jelly Roll Blues

***Original Jelly Roll Blues***, skraćeno **''Jelly Roll Blues** ''je rana jazz, odnosno foxtrot kompozicija koju je oko 1915. napisao Jelly Roll Morton. Prvi put je snimljena na gramofon godine 1924. godine.

## Reference

* http://www.doctorjazz.co.uk/page10a.html 
* http://www.redhotjazz.com/redhot.html
Lakonija (stara Grčka)

**Lakonija**, takođe poznata i kao **Lakedemon**, istorijska je oblast u Grčkoj u jugoistočnom delu Peloponeza. Njene glavne granice predstavljale su planine Parnon i Tajget. Centar Lakonije bio je grad Sparta.
Karl Eikenberry

**Karl W. Eikenberry** je umirovljeni general-pukovnik američke vojske koji trenutno služi kao ambasador SAD u Afganistanu.

## Biografija
Eikenberry je godine 1969. završio srednju školu u gradu Goldsboro u državi Sjeverna Karolina. Potom se školovao na West Pointu, gdje je diplomirao s činom potporučnika. Tokom karijere je studirao i orijentalne studije na Harvardu, kineski jezik u školi britanskog Foreign Officea u Hong Kongu te kinesku historiju na Univerzitetu u Nanjingu.

Eikenberry je tokom vojne karijere komandirao 2. bataljonom 87. lake pješadijske pukovnije u 10. brdskoj diviziji, a potom bio na nizu štapskih dužnosti u SAD, Zapadnoj Evropi i Južnoj Koreji. Neko je vrijeme bio pomoćnik vojnog atašea pri američkoj ambasadi u Kini, a potom šef odjela pri Direktoratu za strategiju i planiranje Ministarstva vojske SAD.

Od septembra 2002. do septembra 2003. je sudjelovao u ratu u Afganistanu kao koordinator sigurnosti i načelnik Ureda za vojnu suradnju, pri čemu je njegov zadatak bilo koordiniranje međunarodnih snaga i stvaranje Afganistanske nacionalne armije. Od 2005. do 2007. je ponovno bio u Afganistanu, ovaj put kao komandant Komande združenih snaga. Poslije toga je postao zamjenik predsjednik Vojnog vijeća NATO-pakta.

29.1. 2009. predsjednik Barack Obama ga je imenovao na dužnost ambasadora, koju je preuzeo 29.4. nakon senatske potvrde i nakon što je službeno umirovljen iz vojske. Njegov je mandat ostao poznat po memorandumima državnoj sekretarici Hillary Clinton u kojima izražava bojazan da bi predviđeno povećanje broja američkih trupa u Afganistanu moglo Hamida Karzaija i njegovu vladu učiniti previše ovisnim o SAD, odnosno odgoditi dan kada bi se borba protiv talibana trebala "afganizirati". Ti su dokumenti "procurili" u novembru 2009. te ih je objavio *[[New York Times]]*.

## Bibliografija
* 
* 
* 
* 
* 

## Reference

## Vanjske veze

### Intervjui
* Interview  with *Asia Source* (May 2, 2006)
* Interview with NPR (February 13, 2007)
* Afghanistan: A Campaign Assessment  at Harvard Institute of Politics (March 20, 2007)
Kalanchoe beharensis

**Kalanchoe beharensis** pripada rodu Kalanchoe, a poreklom je sa Madagaskara. Može da naraste 1.5 metar u visinu. Ima trougle, blago nazubljenje listove.

Biljka se može uzgajati iz semena ili iz reznica lista.
Lee H. Hamilton

**Lee Herbert Hamilton** (20. april 1931-) je američki demokratski političar, koji je od 1965. do 1969. godine bio član Predstavničkog doma Kongresa SAD, gdje se specijalizirao kao vojna i obavještajna pitanja. Zbog umjerenih političkih stavova i pregovaračkih sposobnosti je stekao ugled u obje stranke, te je zbog toga imao istaknutu ulogu u savjedavnim i dvostranačkim tijelima kao što su Komisija 9/11, odnosno Grupa za proučavanje Iraka koja je početkom 2007. godine tadašnjem predsjedniku Bushu dala preporuke za promjenu strategije u Iraku.

Hamilton je godine 2008. tokom kampanje za predsjedničke izbore podržao Baracka Obamu te uživa reputaciju jednog od njegovih glavnih vanjskopolitičkih savjetnika.

## Vanjske veze

* Woodrow Wilson International Center for Scholars wilsoncenter.org
* Lee Hamilton Biography and Resources  wilsoncenter.org
* Iraq Study Group  usip.org
* Voting record maintained by the Washington Post  washingtonpost.com
* Stonewalled by the C.I.A. Op-Ed piece co-authored with Thomas Kean in the January 2, 2008 edition of the New York Times (accessed January 2, 2008)
* How Congress Works and Why You Should Care. Bloomington: Indiana University Press, 2004.
Chris Matthews

**Christopher John "Chris" Matthews** (17. decembar 1945 -) je američki voditelj TV-vijesti i politički komentator, najpoznatiji po svojoj talk-show emisiji *[[Hardball with Chris Matthews]]* koja se prikazuje na kalovskom kanalu MSNBC. Matthews je također poznat po svojim ljevičarskim političkim pogledima, žestokoj kritici Republikanske stranke te kao jedan od najgorljivijih pristaša Baracka Obame među medijskim ličnostima u današnjim SAD. Njegova izjava da svaki put kad čuje Obamin govor osjeti "uzbuđenje kako mu se diže iz prepona"  se od strane kritičara često citira kao jedan od najeklatantnijih primjera stranačke i ideološke pristranosti u današnjim medijima SAD.

## Bibliografija
* 
* 
* 
* 
* 

## Reference

## Vanjske veze

* Hardball with Chris Matthews
* The Chris Matthews Show
Anthony Romero

**Anthony D. Romero** (9. jul 1965 - ) je američki pravnik i aktivist portorikanskog porijekla, poznat kao izvršni direktor Američke unije građanskih prava, vodeće nevladine organizacije za zaštitu ljudskih prava u SAD. Na to je mjesto došao nedugo prije napada 11. septembra, postavši prvi Hispanoamerikanac i otvoreno gej osoba na čelu te organizacije. Njegov je mandat obilježio Bushov rat protiv terorizma, odnosno žestoke kritike predsjednikove politike i brojni sudski sporovi s kojima se ona nastojala ograničiti.

## Bibliografija
* *In Defense of Our America: The Fight for Civil Liberties in the Age of Terror*. William Morrow, 2007. . 
 
## Vanjske veze
* ACLU Biography 
* PBS Biography 
* Time - Anthony Romero 
* NNDB Profile
* Hispanic Magazine - Driven By Liberties
* Freedom to Backstab: Anthony Romero Defends his Record as Head of the ACLU - *New York Magazine*, February 19, 2007
* ACLU v. ACLU - *The Nation*, February 5, 2007
Joe Trippi

**Joe Trippi** (10. jun 1956) je američki aktivist i politički konzultant vezan uz Demokratsku stranku. Poznat je po tome što je vodio brojne predsjedničke kampanje eminentnih demokratskih političara kao što su Edward Kennedy, Walter Mondale, Gary Hart, Dick Gephardt te John Edwards. Najpoznatiji je kao jedan od pionira korištenja Interneta u izborne svrhe, pri čemu se istakao kao menadžer kampanjhe bivšeg vermontskog guvernera Howarda Deana.

Osim u SAD, Trippi je radio kampanje za stranku Panhelenski socijalistički pokret - PASOK u Grčkoj, Blairove laburiste u Velikoj Britaniji te za euroskeptičnu stranku Libertas na izborima za Evropski parlament 2009. godine.

## Vanjske veze
* Joe Trippi's official blog 
* Joe Trippi's media firm website
* Joe Trippi on Twitter
Beška

**Beška** je naselje u Vojvodini, odnosno Srbiji, koje administrativno pripada opštini Inđija u Sremskom okrugu. Prema popisu iz 2002. bilo je 6239 stanovnika (prema popisu iz 1991. bilo je 6166 stanovnika).

## Geografija
Leži na fruškogorskoj lesnoj zaravni, na pruzi, a blizu autoputa koji povezuje Beograd i Novi Sad i na kome je severno od Beške most preko Dunava.

## Historija
Prvi pomeni o Beški potiču iz 1564., a pominje se i u XVII i početkom XVIII veka. Pre Drugog svetskog rata imala je 3.855 stanovnika od čega više od 2.000 Nemaca. U ratu je poginulo 59 meštana, a 69 su pali kao žrtve fašizma.

## Privreda
40% stanovništva Beške radi u Beogradu i Novom Sadu, dok se ostali deo aktivnog stanovništva bavi poljoprivredom i vinogradarstvom.

Beška ima znatnu ugostiteljsku ponudu, i na samoj obali, uzvodno od mosta na međunarodnom autoputu, i u centru sela. Uz to, u Beški je moguće iznajmiti čamac, jahtu, fijaker i organizovati lovački ili ribolovački izlet.

## Demografija
U naselju Beška živi 4949 punoletnih stanovnika, a prosečna starost stanovništva iznosi 38,9 godina (37,3 kod muškaraca i 40,6 kod žena). U naselju ima 1955 domaćinstava, a prosečan broj članova po domaćinstvu je 3,19.

Ovo naselje je uglavnom naseljeno Srbima (prema popisu iz 2002. godine).

### Značajne osobe

* Jovan Jezerkić (1920-2000), poznati fudbaler Crvene Zvezde i Partizana
* Danica Jovanović (1886-1914), slikarka
* Miro Stefanović, slikar i karikaturista
* Nikola Grulović, (1888—1959), narodni heroj

## Povezano
* Srem
* Sremski okrug

## Reference

## Vanjske veze

* Zvanična prezentacija 
* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
18 Wheeler: American Pro Trucker

***18 Wheeler: American Pro Trucker*** je trkačka video-igra koju je razvila Sega-AM2 a izdala Sega. Prvi put je izdana u video-arkadnim salonima 2000. godone, a godine 2001. ju je izdao Dreamcast. Iste je godine izdana za PlayStation 2 i 2002. godine za Nintendo GameCube od firme Acclaim Entertainment. Sega je nakon uspjeha ove igre slijedila sa The King of Route 66 za arkadne salone i PlayStation 2 2003.
Christina Romer

**Christina Romer** (née **Duckworth**; 25. decembar 1958 -) je američka ekonomistica koja trenutno kao profesor predaje ekonomiju na Univerzitetu Kalifornije u Berkeleyu te predsjeda Vijećem ekonomskih savjetnika u administraciji predsjednika Baracka Obame.

Poznata je po proučavanju američke monetarne i fiskalne politike u doba Velike depresije, kao i zaključku prema kojem je ta kriza teže pogodila SAD nego evropske države. Zajedno s mužem Davidom Romerom (s kojim ima troje djece) je proučavala američku fiskalnu politiku od Velike depresije do 2007. godine te došla do zaključkak kako "rezanje poreza nema nikakvog uticaja na rezanje troškova države", odnosno da je njegov jedini efekt u tome što "stimulira naknadno povećanje poreza".

## Izvori

## Vanjske veze


U Wikimedijinom spremniku nalazi se još materijala vezanih uz temu:
******


* Christina Romer's page at UC Berkeley
* Official CEA member profile
* Minneapolis Fed Magazine profile on Christina and David Romer
George Soros

**Džordž Soros** (engl. **George Soros** [ˈdʒɔːrdʒ ˈsɔːroʊs], mađ. **György Soros** [ˈɟørɟ ˈʃoroʃ]; pravo ime **György Schwartz** [ˈɟørɟ ˈʃvɒrt͡s]; Budimpešta, 12. avgusta 1930.), amerikanizovani Mađar jevrejskog porekla, američki finansijski špekulant, investitor, filantrop i političar. Predsednik je korporacije za upravljanje investicionim fondovim Soros fond menadžmenta, Instituta za otvoreno društvo i bivši je član borda direktora Saveta za inostrane odnose.

Jedan je od najuticajnih ličnosti u novijoj istoriji bivše Jugoslavije i Srbije. Mentor je Radija B92, Radija Slobodna Evropa, dnevnih novina Blic kao i mnogih demokratskih partija u Srbiji sa preko uloženih 100 miliona američkih dolara. Nedeljnik Nju stejtsman (New Statesman) ga optužuje da je tokom 90-tih godina 20. veka preko svoje fondacije pomagao Radio B92 i druge opozicione grupe u Srbiji i na balkanskom prostoru. Novinar Klark ge je u tom kontekstu nazvao "nekrunisanim kraljem istočne Evrope".

## Izvori
* Nekrunisani kralj istočne Evrope  

## Povezano
*Centralnoevropski univerzitet
Dennis Ross

**Dennis B. Ross** (26. novembar 1948 -) je američki diplomat i pisac. Služio je kao direktor planiranja politike u State Departmentu pod predsjednikom Georgeom H. W. Bushom, a potom kao poseban koordinator za Bliski Istok u administraciji Billa Clintona. Na tom je mjestu nadgledao mirovne pregovore Izraela i Palestinaca. Danas služi kao posebni savjetnik za Perzijski zaljev i Jugozapadnu Aziju državne sekretarice Hillary Clinton.

## Reference

## Vanjske veze

* Dennis Ross discusses ''Statecraft''  at the Commonwealth Club of California
* Council on Foreign Relations Panel Discussion: America and the World: Challenges Facing the Next Administration--Remarks by Ambassador Dennis Ross 
* [Dennis Ross: Myths, Illusions and Peace in [The Economist]]

### Intervjui
* Living the Peace Process, Interviewed by the *[[Middle East Quarterly]]* June 1996
* The Missing Peace: The Inside Story of the Fight for Middle East Peace , Interviewed by Thomas Friedman, Council on Foreign Relations September 13, 2004 (Video )
* Questions for Dennis Ross: Handling Hamas, Interviewed by Deborah Solomon, *[[The New York Times]]* February 5, 2006
* Problem Countries: Syria, Iran and Russia stir up trouble. Interviewed by Paul Gigot, *[[The Wall Street Journal]]* December 4, 2006
Ben Nelson

**Earl Benjamin** "**Ben**" **Nelson** (17. maj 1941 -) je američki demokratski političar koji trenutno služi kao federalni senator iz Nebraske, odakle je rodom i gdje je proevo najveći dio života. Na to je mjesto izabran godine 2000. i ponovno 2006.

Rodom iz grada McCook u jugozapadnom dijelku države, Nelson je godine 1963. diplomirao (B.A.) na Univerzitetu Nebraske u Lincolnu, gdje je 1965. dobio magisterij M.A. i 1970. godine diplomu pravnog fakulteta (J.D.). Specijalizirao se rad o osiguranje|osiguranju, pa je prvo radio kao pomoćnik glavnog pravnika za Central National Insurance Group of Omaha, a potom je postao direktor državene agencije za osiguranje. Potom se vratioo u Central National Insurance, gdje je postao prvo izvršni potpredsjednik, a potom predsjednik.

Nelson je ponovno ušao u politiku kada je godine 1990. izabran za 37. guvernera Nebraske. Godine 1994. je glatko obranio mandat sa 74% glasova. Nelson se potom 1996. natjecao za ispražnjeno mjesto u Senatu ali je izgubio od republikanskog kandidata Chucka Hagela, a godine 1999. je nakon dva mandata napustio mjesto guvernera. Nelson je na izborima sljedeće godine izabran u Senat.

Nelson je poznat kao jedan od konzervativnijih članova Demokratske stranke, te se protivi pravu na abortus. 2000-ih je bio u mnogim pogledima blizak Georgeu W. Bushu, a 2007. godine je, suprotno većini svojih stranačkh drugova, glasao protiv rezolucije o hitnom povlačenju iz Iraka. Krajem 2009. godine je zbog odredbi o abortusu izražavao protivljenje Obaminom uvođenja općeg zdravstvenog osiguranja, ali je na njega pristao nakon obećanja o izdašnoj financijskoj pomoći Nebraski.

## Fusnote

## Vanjske veze
* United States Senator Ben Nelson , U.S. Senate site
Bo (pas)

**Bo**, također poznat kao **Bo Obama** (9. oktobar 2008 - ) je pas - kućni ljubimac trenutnog američkog predsjednika Baracka Obame i njegove porodice. Bo je kastrirani mužjak portugalskog vodenog psa. Porodica Obama je odabrala tu vrstu zato jer je ona hipoalergenska, odnosno zbog toga što je Malia Obama sklona alergijama.

Bo je izazvao veliku medijsku pažnju, te se o njemu vodi službeni blog.

## Vanjske veze

* American Kennel Club Congratulates Obamas
* Bo's First Day
* Breeder's website